Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: tõkepiacról szóló 2001. évi CXX. törvény és
Paragraph Index: 71

9. A Felügyeleti mérlegben szereplõ egyes tételeket, instrumentumokat a következõképpen kell figyelembe venni. 9.1. Ha az adott garancia beváltására sor kerül, akkor a beváltás idõpontjától kezdõdõen kell a Mérlegben nyilvántartani, ennek megfelelõen a mérlegen kívüli tétel mérlegtétellé – nem a nyújtás, hanem – a beváltás napján alakul át. A kapott garancia a követelés fedezetéül szolgál. Beváltása azt jelenti, hogy vagy az ügyféltõl, vagy a garantõrtõl a pénzügyi vállalkozás hozzájut a követeléséhez. A kapott garanciához kapcsolódó követelésnek az adatszolgáltató Mérlegében már a beváltás elõtt kell szerepelni. 9.2. A megvásárolt követelések és a leszámítolt váltók helyét a Felügyeleti mérlegben az dönti el, hogy a végsõ adós melyik szektorba tartozik, függetlenül a visszkeresettõl. A megvásárolt követelések között a faktorálásból és a forfetírozásból eredõ követelések szerepelhetnek. (A megvásárolt követelések az eredeti adósnak megfelelõ szektorral szembeni követelések között szerepeltetendõk, a követelések eredeti lejáratának megfelelõ helyen, feltéve, hogy eladásakor nem módosították az eredeti szerzõdést.) A megvásárolt követelés lejárat szerinti besorolásakor a követelés-megvásárláskor nyújtott hitel eredeti lejáratát (és nem a megvásárolt követelés eredeti lejáratát) kell figyelembe venni. 9.3. A pénzügyi eszközök nem valódi penziós ügylet keretében történõ átadását/átvételét a számviteli elõírásoknak megfelelõen tényleges eladásként/vételként kell kezelni a Felügyeleti mérlegben is, azaz összege kikerül a penzióba adó mérlegébõl és mérlegen kívüli tételként (a visszavásárlási kötelezettségek között) szerepel. (A nem valódi penziós ügyletek szabályai szerint kerül elszámolásra a szállításos repóügylet is.) II. RÉSZ A PÉNZÜGYI VÁLLALKOZÁSOKRA VONATKOZÓ RÉSZLETES SZABÁLYOK I. Fejezet NEGYEDÉVES, illetve ÉVENKÉNTI JELENTÉSEK

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes